जे होस्, सहमतिको परिणामस्वरुप बल्लतल्ल आएको संविधानको मस्यौदामाथि विमर्श हुन थालेको छ। सहमतिको बन्धनमा बाँधिएका कांग्रेस, एमाले, एमाओवादी र फोरम लोकतान्त्रिकको नेतृत्वले राजनीतिक सहमति भाँडिने डरले संशोधन प्रक्रियालाई नियन्त्रण गर्न खोज्ने छन्। तर, संविधानसभा भित्र, बाहिर सबैतिर मस्यौदाका सबल र दुर्बल पक्षहरूमाथि व्यापक छलफल हुनुपर्छ। देशको जीवनमा यसले पार्न सक्ने विविध प्रभावको आकलन गरेर अन्तिम निर्क्योल हुनुपर्छ।
